南安孙申公以壶俎相饷戏为答之
先生累月食无肉，逆旅江干烹苜蓿。自解诸生月俸钱，买得寒瓜绿如玉。忽飞片纸落彭生，开缄酒气摇双罂。愁肠绠作辘轳转，诗籁哀同猿狖鸣。年来断肉未断饮，一醉倾壶倒馀沈。暂许天涯游子还，欲向华山借高枕。孙公孙公奈尔何，坐谈感慨何其多。寄语龙溪王大令，为言羁客返岩阿。
主题：思乡
情感：愁绪、想家